b'\n_START_ARTICLE_\nUlf-Arvid Mejl\xc3\xa6nder\n_START_SECTION_\nUtdanning og karri\xc3\xa8re\n_START_PARAGRAPH_\nEtter eksamen artium fra samfunnsfaglinjen p\xc3\xa5 Holtet gymnas i 1976, milit\xc3\xa6rtjeneste i Sj\xc3\xb8forsvaret og forberedende pr\xc3\xb8ver ved Universitetet i Oslo begynte Mejl\xc3\xa6nder \xc3\xa5 jobbe som journalist i 1979. F\xc3\xb8rst i Morgenbladet i dr\xc3\xb8yt halvannet \xc3\xa5r, deretter fire \xc3\xa5r i Norges Handels- og Sj\xc3\xb8fartstidende (Dagens N\xc3\xa6ringsliv) fra h\xc3\xb8sten 1980. Senere fulgte ulike lederstillinger i media og informasjonsvirksomhet. _NEWLINE_Mejl\xc3\xa6nder var informasjonssjef i Gjensidige Forsikring, sjefredakt\xc3\xb8r i Ullern Avis/Akersposten og informasjonsdirekt\xc3\xb8r i Handels- og Servicen\xc3\xa6ringens Hovedorganisasjon (senere Virke) f\xc3\xb8r han ble ansatt i ukebladforlaget Egmont Hjemmet Mortensen i 1994. Der var han reportasjesjef, administrativ redakt\xc3\xb8r og fra h\xc3\xb8sten 1998 sjefredakt\xc3\xb8r i Norsk Ukeblad, inntil han startet eget firma i 2003._NEWLINE_De f\xc3\xb8rste \xc3\xa5rene i arbeidslivet kombinerte Ulf-Arvid Mejl\xc3\xa6nder med studier. I 1985 var han ferdig Cand.mag. fra Universitetet i Oslo med fagkretsen 1. avd. jus, statsvitenskap grunnfag og mellomfag samt massekommunikasjon grunnfag.\n_START_SECTION_\nAnnet\n_START_PARAGRAPH_\nUlf-Arvid Mejl\xc3\xa6nder har v\xc3\xa6rt medlem av hovedstyret i Norsk Redakt\xc3\xb8rforening, medlem i styringsgruppen for bladet Kampanjes profilunders\xc3\xb8kelser og gjesteforeleser ved Norges Markedsh\xc3\xb8yskole._NEWLINE_Mejl\xc3\xa6nder  har i en \xc3\xa5rrekke v\xc3\xa6rt \xc3\xa5 h\xc3\xb8re som radiok\xc3\xa5s\xc3\xb8r, blant annet i NRK-programmer som Morgenk\xc3\xa5seriet og S\xc3\xb8ndagsposten. Han har ogs\xc3\xa5 v\xc3\xa6rt spaltist i blader som Hytteliv og Motor.'